Ραλφ Ντάρεντολφ

Ο Ραλφ Ντάρεντορφ (Ralf Gustav Dahrendorf, Αμβούργο, 1 Μαΐου 1929 - Κολωνία, 17 Ιουνίου 2009) ήταν Γερμανός κοινωνιολόγος, φιλόσοφος, πολιτικός επιστήμονας και φιλελεύθερος πολιτικός.

Εφηβικά χρόνια
Όταν ήταν έφηβος, ο ίδιος και ο πατέρας του, μέλος του γερμανικού Κοινοβουλίου, είχαν συλληφθεί και σταλεί σε στρατόπεδα συγκέντρωσης για αντι-ναζιστικές δραστηριότητές τους κατά τη διάρκεια του εθνικοσοσιαλιστικού καθεστώτος.

Σπουδές και σταδιοδρομία
Συνέχισε την ακαδημαϊκή έρευνα του στην Οικονομική Σχολή του Λονδίνου (London School of Economics) με Καρλ Πόππερ ως ερευνητής (1953-1954), αποκτώντας ένα διδακτορικό στην κοινωνιολογία το 1956. Διετέλεσε αρχικά καθηγητής της κοινωνιολογίας στο Αμβούργο (1957-1960),  στο Πανεπιστήμιο του Τύμπιγκεν (1960-1964) και Κονστάνζ (Konstanz) (1966-1969).

Διακρίσεις
Ασχολήθηκε με την κοινωνιολογία της εργασίας και μελέτησε τις έννοιες της τάξης και της κοινωνικής σύγκρουσης.
 «Ανεγνώριζε , σύμφωνα με την μαρξιστική θεωρία, τη σημασία των δυο εννοιών, αλλά συνέδεε την έννοια της τάξης με την κατανομή της εξουσίας και όχι με τη δομή των σχέσεων παραγωγής, υπογραμμίζοντας έτσι τη διαφοροποίηση ιδιοκτησίας και κοινωνικής εξουσίας στη σύγχρονη κοινωνία.-Η σύγχρονη κοινωνική σύγκρουση, Πανεπιστήμιο της Καλιφόρνιας, Univ. Press: Μπέρκλευ, Λος Άντζελες, 1988. 

Την περίοδο 1970-74 αποτέλεσε μέλος της Ευρωπαϊκής Κομισιόν, ενώ το 1974 διορίστηκε διευθυντής της Σχολής Οικονομικών Επιστημών του Λονδίνου. Το 1982 χρίστηκε ιππότης και δέκα χρόνια αργότερα απέκτησε τον τίτλο του δια βίου ευπατρίδη.

Η σημαντικότερη μελέτη του είναι το έργο: Τάξεις και ταξικές συγκρούσεις στη βιομηχανική κοινωνία., 1957

Παραπομπές

Βιβλιογραφία
Νίκος Πουλαντζάς, Οι κοινωνικές τάξεις στο σύγχρονο καπιταλισμό, εκδ. Θεμέλιο ISBN 960-226-438-1

Βρετανοί φιλόσοφοι
Γερμανοί φιλόσοφοι
Βρετανοί πολιτικοί
Γερμανοί πολιτικοί
Φιλόσοφοι του 20ού αιώνα
Πολιτικοί επιστήμονες
Γερμανοί κοινωνιολόγοι